OpenLLM-France/wikimedia huggingface dataset:
# Josep Cucurella i Tort

Josep Cucurella i Tort (? ca.1858 - Barcelona, 27 d'abril de 1909) fou un polític català. Fou dels fundadors de la Unió Conservadora a Catalunya el 1898 i fou elegit diputat pel Partit Liberal Conservador per Barcelona en una candidatura regionalista (amb Ramon d'Abadal i Calderó i Carles de Camps i d'Olzinellas a les eleccions generals espanyoles de 1899. A la sessió de les Corts Espanyoles de 15 de juliol de 1899 va demanar Francisco Silvela l'autorització de totes les lenguas y dialectos que se hablan en la Península a les comunicacions telefòniques i telegràfiques.
Mor a Barcelona al carrer Roger de Llúria, 9 a l'edat de 51 anys casat amb Paulina Martínez.

## Referències

* 1 2 «Defuncions. Any 1909. registre núm.5715. Jutjat "Audiencia".».

## Enllaços externs

* Fitxa del Congrés de Diputats
* La Lliga Regionalista i la llengua catalana, 1901-1923 Arxivat 2021-09-09 a Wayback Machine.
# Haplogrup G

«Haplogrup G» té aquests significats:
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
Haplogrups mitocondrials humans :
| Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | | | | | | | | | | | | | | | | | |
| L0 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | | | | | | | | | | | | | | | | | | | | | |
| L0 | L2 | L3 | L3 | L3 | L3 | L3 | L3 | L3 | L3 | L3 | | | | | | | | | | | | | | | | L4 | L5 | L6 | L7 | |
| L0 | L2 | | | | M | M | M | M | M | N | N | N | N | N | N | N | | | | | | | | | | | | | | | L4 | L5 | L6 | L7 |
| L0 | L2 | CZ | CZ | D | E | G | Q | | A | I | O | | | R | R | R | | | | | | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | pre-HV | pre-HV | | pre-JT | pre-JT | P | UK | UK | | S | W | X | Y | L4 | L5 | L6 | L7 |
| L0 | L2 | C | Z | D | E | G | Q | | A | I | O | B | F | HV | HV | | JT | JT | P | U | K | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | H | V | | J | T | P | U | K | S | W | X | Y | L4 | L5 | L6 | L7 | |
# Fletcher (Carolina del Nord)

Fletcher és una població dels Estats Units a l'estat de Carolina del Nord. Segons el cens del 2000 tenia 4.185 habitants.

## Demografia

Segons el cens del 2000, Fletcher tenia 4.185 habitants, 1.744 habitatges i 1.248 famílies. La densitat de població era de 305,5 habitants per km².
Dels 1.744 habitatges en un 33,7% hi vivien nens de menys de 18 anys, en un 61,3% hi vivien parelles casades, en un 7,5% dones solteres, i en un 28,4% no eren unitats familiars. En el 23,8% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,85.
Per edats la població es repartia de la següent manera: un 23,8% tenia menys de 18 anys, un 5,6% entre 18 i 24, un 35,8% entre 25 i 44, un 24,6% de 45 a 60 i un 10,1% 65 anys o més.
L'edat mediana era de 36 anys. Per cada 100 dones de 18 o més anys hi havia 94,1 homes.
La renda mediana per habitatge era de 45.426 $ i la renda mediana per família de 51.688 $. Els homes tenien una renda mediana de 35.976 $ mentre que les dones 26.176 $. La renda per capita de la població era de 20.607 $. Entorn del 4,6% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fletcher». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Fletcher». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Família Dora

La família Dora és una petita família d'asteroides situada en el cinturó principal. La família va rebre el nom pel primer asteroide que va ser classificat en aquest grup, (668) Dora.
El nombre estimat de membres d'aquesta família és de 1101 asteroides. Alguns membres d'aquesta família són:
| Nom | Diàmetre | Semieix major | Inclinació orbital | Excentricitat orbital | Descobriment |
| (668) Dora | 26,84 km | 2,800 UA | 6,841 ° | 0,232 | 1908 |
| (2598) Merlin | ? | 2,787 UA | 7,772 ° | 0,215 | 1980 |
| (2807) Karl Marx | ? | 2,793 UA | 7,886 ° | 0,183 | 1969 |

## Referències

* ↑ Spectroscopic Properties of Asteroid Families (anglès)
* ↑ Milani et al., 2014, p. 46-73.

## Bibliografia

* Milani, Andrea; Cellino, Alberto; Knezevic, Zoran; Novakovic, Bojan. Asteroid families classification: exploiting very large data sets (en anglès). Icarus (239), 2014.
# Sant Sadurní de Callús (església nova)

Sant Sadurní de Callús és una església del municipi de Callús (Bages) inclosa en l'Inventari del Patrimoni Arquitectònic de Catalunya.

## Descripció

És una església amb una planta de tres naus, una central i dues laterals més baixes i estretes que la central. El sostre d'aquesta està coberta amb volta de totxo, reforçada per uns arcs faixons que condueixen el pes cap a uns pilars (cinc per banda). El sostre presenta llunetes i unes aparents claus de volta en funció merament decorativa. En la part alta de la nau central, just acabada la volta, s'obren unes finestres allargades, set al cantó dret i sis a l'esquerra.
En els laterals hi ha una sèrie d'altars, definits per sis petis estreps els quals ajuden a aguantar la coberta d'aquesta part. L'edifici és obrat amb carreus de mides irregulars i també utilitza el totxo per flanquejar i delimitar els cantoneres de les naus i del campanar de torre. La porta és de mig punt i a sobre presenta un arc de descàrrega; element que també es troba en les 2 finestres i el rosetó de la façana principal.

## Història

A finals del segle xix s'anaren instal·lant a la vora del riu Cardener una sèrie d'indústries tèxtils que eren pol d'atracció de població; així es configurà un nou poble a la plana que quedava allunyat de l'església parroquial situada dalt d'un turó prop del castell de Callús. Es diu que els bisbe Muñoz Izquierdo, que estigué al davant de la diòcesi de Vic entre el 1916 i 1927, ordenà la construcció d'una nova església al lloc on vivia la gent. El 21 de novembre de 1926 fou col·locada la primera pedra, però no fou beneïda fins al 10 d'agost de 1940 pel bisbe Perelló.
El campanar actual fou inaugurat el 9 de setembre de 1951, en substitució d'un altre anterior, enderrocat durant la guerra civil.

## Referències

* 1 2 3 4 «Sant Sadurní de Callús». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2015].
# Torneig de Shenzhen 2017

«Torneig de Shenzhen 2017» té aquests significats:
* Torneig de tennis masculí: ATP Shenzhen Open 2017
* Torneig de tennis femení: Shenzhen Open 2017
# John Kitzhaber

John Albert Kitzhaber ( Colfax, Washington, 5 de març de 1947) és un polític estatunidenc del Partit Demòcrata. Des de gener de 2011 ocupa el càrrec de governador d'Oregon.

## Enllaços externs

* Pàgina oficial del Governador d'Oregon
# Harasar

Harasar fou una thikana de l'estat de Bikaner, governada per una branca de rajputs rathors del clan Bidawat, subclan Prithirajot, amb títol de thakurs i des de 1936 de Rao Bahadur. El coronel Jeoraj Singh, ministre de l'exèrcit de Bikaner, fou takhur d'Harasar des de 1912. Fou el darrer thakur abans de la independència de l'Índia. El seu haveli és des de 1997 un hotel.

## Referències

* ↑ «Genealogia». Arxivat de l'original el 2008-10-06. [Consulta: 20 setembre 2009].
# Giuseppe Fancelli

Giuseppe Fancelli (Florència, 24 de novembre de 1833 - Florència, 23 de desembre de 1887) fou un tenor italià.
Va ser un dels tenors més aclamats de l'època, en un repertori basat en les obres de Meyerbeer (el seu debut el 1866 amb L'Africana), Mercadante i especialment de Verdi (va ser la primera Radames dels teatres italians). Però també va cantar Lohengrin de Wagner i en les obres d'altres mestres.
La Temporada 1878-1879 va cantar al Gran Teatre del Liceu de Barcelona.

## Referències

* ↑ Idone, Carmela «Fancelli, Giuseppe» (en italià). Dizionario Biografico degli Italiani, 44, 1994.
* ↑ Rimont, Manuel; Fargas i Soler, Antoni. Almanaque del diario de Barcelona (en castellà), 1880, p. 104.
# Eunic

Eunic és el nom dels següents personatges:
* Eunic, poeta còmic de l'antiga Grècia
* Eunic de Mitilene, escultor de l'antiga Grècia
# Espartolos

Espartolos (en llatí Spartolus, en grec antic Σπάρτωλος) fou una ciutat de la península Calcídica propera a Olint, segons Tucídides i Esteve de Bizanci. Era probablement la capital dels boties o almenys una de les seves principals ciutats. És esmentada al tractat entre Atenes i Esparta al 321 aC durant la Guerra del Peloponès. Sota els murs de la ciutat els atenencs van patir una derrota el 249 aC.

## Referències

* ↑ Smith, William (ed.). «Spartolus». Dictionary of Greek and Roman Geography. Londres: Walton and Maberly, 1857. [Consulta: 20-V-2020].

## Bibliografia

* Mogens Herman Hansen & Thomas Heine Nielsen (2004). «Thrace from Axios to Strymon». An inventory of archaic and classical poleis (en anglès). Nova York: Oxford University Press. pp. 843-844. ISBN 0-19-814099-1.
* Flensted-Jensen, Pernille (1995). ., ed. The Bottiaians and their Poleis, In: Papers from the Copenhagen Polis Centre 2: History Einzelschriften (en anglès). Stuttgart: Franz Steiner Verlag Wiesbaden GmbH.
* Billows, Richard A. (1997). Kings and Colonists: Aspects of Macedonian Imperialism (en anglès). Brill Academic Publications. ISBN 978-90-0410-177-7.
* Psoma, Sélènè (1999). «Les Bottiéens de Thrace aux Ve et IVe siècles avant J.-C.». Revue numismatique (en francès) 154 (6).
# Scoteanax rueppellii

Scoteanax rueppellii és una espècie de ratpenat de la família dels vespertiliònids. És endèmic d'Austràlia. Els seus hàbitats són els boscos humits, les zones boscoses esclerofil·les seques o humides i els boscos d'eucaliptus. Es tracta d'un animal insectívor. Està amenaçat per la destrucció i fragmentació dels seus hàbitats. Fou anomenat en honor del col·leccionista alemany Wilhelm Peter Eduard Simon Rüppell.

## Referències

* ↑ Lunney, D.; Pennay, M. Scoteanax rueppellii. UICN 2012. Llista Vermella d'espècies amenaçades de la UICN, edició 2012, consultada el 31 gener 2014.
* ↑ Beolens, Watkins i Grayson, 2009, p. 353.

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Muzàraa

La muzàraa (en àrab muzāraʿa) era una institució de la pagesia al temps dels àrabs, semblant a la figura catalana del parcer o mitger. La distribució entre el propietari de la terra i el parcer era de 4 a 1 (els mitgers parteixen la collita). El parcer es deia muzarí. El principal contracte de parceria que existia era la muzara' en el qual el propietari aportava la terra i les llavors, útils i animals, i el muzarí la feina, repartint-se el producte entre ambdós en la proporció d'un cinquè el parcer i quatre cinquens el propietari. Encara que es fixava un termini (renovable) en la pràctica era indefinit.
El poble de la Mussara, a Vilaplana (Baix Camp) podria derivar el nom d'aquesta institució o de la paraula Mossara (que vol dir albereda)

## Referències

* ↑ Muzāraʿa a Encyclopaedia of Islam, Second Edition
# Tomàs Andreu

Tomàs Andreu fou el cinquè candidat a mestre de capella per a Sant Esteve d’Olot, votació que es va dur a terme l'any 1739. Fonts el descriuen com un bon compositor, «avent-se cantat vàrias obras suas en la Cathedral de Barna, ab permís de son mestre lo Rt. Francisco Valls»

## Referències

* ↑ Gregori i Cifré, Josep M.; Monells, Carme. Fons de l'Església parroquial de Sant Esteve d'Olot i Fons Teodoro Echegoyen de l'Arxiu Comarcal de la Garrotxa, 2012, pàg. 46.
# Jonathan Mould

Jonathan "Jon" Mould (Newport, Gal·les, 4 d'abril de 1991) és un ciclista gal·lès, professional des del 2012 i actualment a l'equip JLT Condor. Combina la carretera amb el ciclisme en pista.

## Palmarès en pista

* 2008
** Campió del Regne Unit en Persecució per equips
* 2009
** Campió d'Europa júnior en Madison (amb Christopher Whorrall)
* 2011
** Campió del Regne Unit en Scratch
** Campió del Regne Unit en Òmnium
* 2013
** Campió del Regne Unit en Madison
** Campió del Regne Unit en Òmnium

## Palmarès en ruta

* 2017
** Vencedor d'una etapa al New Zealand Cycle Classic

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Giuseppe Donati

Giuseppe Donati (Budrio, 2 de desembre de 1836 - Milà, 14 de febrer de 1925) va ser un fabricant d'instruments musicals italià que va inventar l'ocarina, un instrument de vent de ceràmica basat en el principi d'un ressonador de Helmholtz.
Nascut al municipi de Budrio, diu la llegenda que va crear la seva primera «oca petita» ('ocarina', en dialecte italià) l'any 1853, als 17 anys, mentre encara treballava com a fabricant de maons. El seu primer taller d'elaboració d'ocarines va ser a la seva ciutat natal i, quan es va traslladar a un local més gran a Bolonya el 1878, un company músic del Gruppo Ocarinistico, Cesare Vicinelli, va continuar el taller de Budrio.

## Referències

* ↑ Montagu, Jeremy. «Vessel Flutes» (en anglès). [Consulta: 9 juny 2023].
* ↑ Liggins, David; Liggins, Christa. The Ocarina – A Pictorial History (en anglès). Kettering: Ocarina Workshop, 2003. ISBN 9781871210248.
* ↑ Franzoni, Gilberta; Baldi, Francesca. Bologna: una provincia cento musei: l'archeologia, le arti, le scienze, l'identità: guida (en italià). Edizioni Pendragon, 2005, p. 161. ISBN 978-88-8342-324-6.

## Enllaços externs

* Museu Budrio Ocarina Arxivat 2012-03-28 a Wayback Machine.
# Eunephrops bairdii

Eunephrops bairdii és una espècie de crustaci decàpode de la família Nephropidae. És una llagosta endèmica del Mar Carib.
Habita enfront de les costes de Colòmbia i Panamà a profunditats entre 230 m i 360 m. Assoleix una longitud de fins a 20 cm (longitud de la closca de 4-9 cm), però aparentment és massa escassa per a l'explotació comercial.

## Referències

* ↑ «WoRMS - World Register of Marine Species - Eunephrops bairdii SI Smith, 1885». [Consulta: 23 setembre 2021].
# Eunom (mitologia)

Eunom (en grec antic Εὔνομος), va ser, segons la mitologia grega, un noi de Calidó mort per Hèracles.
Quan Hèracles, després del seu casament amb Deianira, vivia a Calidó, a la cort del seu sogre Eneu, un dia, en un banquet, Eunom, un nen que servia com a coper i era fill d'Arquíteles, un parent d'Eneu, va abocar a les mans de l'heroi aigua tèbia destinada a rentar-li els peus. Hèracles li va voler clavar una bufetada, però li va donar amb tanta força que el va matar. Arquíteles el va perdonar, però Hèracles es va exiliar voluntàriament i se'n va anar amb la seva esposa i el seu fill a Traquis, a la cort del rei Ceix a purificar-se.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 185. ISBN 9788496061972.
# Scotia (Carolina del Sud)

Scotia és una població dels Estats Units a l'estat de Carolina del Sud. Segons el cens del 2000 tenia 227 habitants.

## Demografia

Segons el cens del 2000, Scotia tenia 227 habitants, 86 habitatges i 63 famílies. La densitat de població era de 27,6 habitants/km².
Dels 86 habitatges en un 34,9% hi vivien nens de menys de 18 anys, en un 48,8% hi vivien parelles casades, en un 16,3% dones solteres, i en un 26,7% no eren unitats familiars. En el 25,6% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,5% tenia menys de 18 anys, un 6,6% entre 18 i 24, un 24,7% entre 25 i 44, un 24,7% de 45 a 60 i un 14,5% 65 anys o més.
L'edat mediana era de 39 anys. Per cada 100 dones de 18 o més anys hi havia 86 homes.
La renda mediana per habitatge era de 22.292 $ i la renda mediana per família de 33.250 $. Els homes tenien una renda mediana de 22.250 $ mentre que les dones 22.917 $. La renda per capita de la població era de 13.202 $. Entorn del 23,1% de les famílies i el 25,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Scotia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Scotia». American Fact Finder. Oficina del Cens dels Estats Units, 12-01-2010.
Viccionari
# Tomàs Balvey i Parés

Tomàs Balvey i Parés (Cardedeu, 1790 — Barcelona, 26 de novembre de 1852) fou un químic i farmacèutic català.
Fill de Jaume Balvey farmacèutic i de Victòria Parés. Casat amb Micaela Martorell. La seva família tenia una tradició apotecaria, amb farmàcia establerta a Cardedeu des del segle xvii. Va estudiar farmàcia al col·legi de farmàcia de Sant Victorià entre 1830 i 1843 i a la Universitat de Barcelona dos anys més tard, especialitzant-se en farmàcia quimicoinorgànica. Formava part de l'Acadèmia de Ciències Naturals i Arts de Barcelona. La seva família es va dedicar durant generacions a col·leccionar pots de farmàcia, que juntament amb la biblioteca i l'arxiu familiar van ser donats a l'Ajuntament de Cardedeu durant el segle xx, i amb els quals es va poder inaugurar el Museu Arxiu Tomàs Balvey l'any 1965.

## Referències

* ↑ «Defuncions.1852.Registre Núm.3543». Arxiu Municipal Contemporani de Barcelona, 26-11-1852. [Consulta: 22 magi 2019].
* ↑ «Tomàs Balvey i Parés». Gran Enciclopèdia Catalana. Barcelona: Grup Enciclopèdia Catalana.
# Göreme

Göreme és un districte i municipi de la província de Nevşehir, Turquia, a 10 km de la ciutat de Nevşehir. En aquest municipi hi ha nombroses xemeneies de les fades, moltes de les quals són al costat mateix de les cases. Els antics noms de Göreme són Maccan i Avcılar. Els forats de les xemeneies de les fades situades als patis de les cases, avui dia serveixen com a habitatges i dipòsits. Aquestes balmes de les roques, temperades a l'hivern i fresques a l'estiu, serveixen com a habitatge i rebost de fruites i llegums. Al poble, al costat de les xemeneies de les fades, hi ha tombes romanes excavades a les roques, les capelles de Bezirhane i Orta Mahalle, i a Uzundere, les de Kadir i Yusuf Koç. El Parc Nacional de Göreme és part de la regió històrica i turística de Capadòcia i la UNESCO va declarar Patrimoni de la Humanitat els jaciments rupestres de l'àrea, el 1985.

## Museu a l'aire lliure de Göreme

Vers el final del segle ii, una comunitat cristiana força nombrosa vivia a Capadòcia. En aquesta època la regió es dividia en dos bisbats. Un d'aquests era el de Kayseri, que sempre fou un centre cristià, i l'altre, Malatya.
Al segle iii, la presència de molts religiosos convertiren aquesta regió en un animat centre de reflexió i vida religiosa.
Durant el segle iv, Capadòcia era coneguda com el país de tres grans sants (el bisbe de Kayseri, sant Basili de Cesarea, Gregori de Nazianz el Vell i sant Gregori de Nazianz). Tots els conceptes del cristianisme foren revisats per aquests sants i els donaren una nova forma. Les actituds i doctrines de Basili encara tenen importància per a les societats cristianes.
En aquests llocs, es feien els ritus quotidians amb la vigilància d'un predicador. No eren comunitats de grups particulars, ni privilegiats diferents de la resta dels cristians, com hi havia a Egipte o Síria. Una reforma important en l'Església de Capadòcia, promoguda per Basili, és la que restablí la tradició de resar en comunitat.
L'actual Museu a l'Aire Lliure de Göreme és el lloc on es du a terme la pràctica d'aquest sistema educatiu que, més tard, fou igualment aplicat a Soğanlı, Ihlara i Açıksaray.

## Referències

* ↑ Centre, UNESCO World Heritage. «Göreme National Park and the Rock Sites of Cappadocia» (en anglès). [Consulta: 17 març 2021].

## Enllaços externs

* Església de Durmus Kadir Arxivat 2010-05-20 a Wayback Machine..
# Gegantons de motxilla del Mercat de Sant Antoni

Els Gegantons de motxilla del Mercat de Sant Antoni són quatre figures que formen una comparsa inseparable i que representen oficis relacionats amb el Mercat de Sant Antoni. La Rosa és una peixatera, amb un cistell carregat de peix; en Sisquet és un mosso de càrrega; en Mingo, un cansalader, amb un ganivet a la mà i un rast de botifarres penjat del coll; i l'Amador representa un llibreter de vell com els que encara munten parada cada diumenge.
De primer, només n'hi havia tres, de gegantons: en Mingo la Rosa i el Sisquet. Els va construir el mestre imatger Domènec Umbert i s'estrenaren el 1982, amb motiu del centenari del mercat. El 1988 s'hi va afegir l'Amador, construït a partir d'un capgròs de la botiga barcelonina El Ingenio que originàriament representava al personatge de Geppetto del conte Pinotxo.
Els gegantons del Mercat de Sant Antoni tenen una música pròpia, que ballen amb la coreografia d'Anna Cercós, Marta Cercós i Lídia Tuset. I, juntament amb els gegants Tonet i Rita, són protagonistes de la festa del Barri de Sant Antoni, que se celebra al voltant del 17 de gener. També es deixen veure en més trobades i cercaviles de la ciutat, sempre portats pels més joves de la colla gegantera del barri.

## Referències

* 1 2 3 4 «Gegantons de motxilla del Mercat de Sant Antoni». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Ferkla Es-Soufla

Ferkla Es-Soufla (àrab فركلة السفلى) és una comuna rural de la província d'Errachidia de la regió de Drâa-Tafilalet. Segons el cens de 2014 tenia una població total de 12.335 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].